DA Den Europæiske Unions Tidende C 210/5

Meddelelse fra Litauens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2018/C 210/06)

Den geologiske afdeling under det litauiske miljøministerium bekendtgør hermed et udbud om udnyttelse af konventionelle kulbrinteforekomster (olie) i Šilutė-Tauragė-området

1. Oplysninger om den type af kulbrinteforekomster, som udbuddet om udnyttelse omhandler, og om de aktiviteter, for hvilke en tilladelse til udnyttelse af kulbrinteforekomster vil blive udstedt

Der bekendtgøres hermed et udbud om udnyttelse (søgning, prospektering og udvinding) af konventionelle kulbrinteforekomster (olie) i Šilutė-Tauragė-området (i det følgende benævnt »udbuddet«) med henblik på udstedelse af en tilladelse til at efterforske (søge efter og prospektere) og udnytte konventionelle kulbrinteforekomster (olie).

I henhold til den lovfæstede procedure udstedes der til den udvalgte tilbudsgiver en tilladelse til at udnytte kulbrinteforekomster (i det følgende benævnt »tilladelsen«). Tilladelsen giver indehaveren retten til at foretage geologisk efterforskning (søgning og prospektering, i det følgende benævnt »geologisk efterforskning«) efter konventionelle kulbrinteforekomster (olie) og til at udnytte konventionelle kulbrinteforekomster (olie) i Šilutė-Tauragė-området.

2. Kort beskrivelse af det foreslåede Šilutė-Tauragė-område, som tilladelsen til udnyttelse af kulbrinteforekomster udstedes for

Šilutė-Tauragė-området ligger i kommunerne Šilutė, Tauragė, Jurbarkas og Pagėgiai. Området har et areal på 1 800,0 km2, hvoraf 132 km2 er bebygget område, og 623 km2 er beskyttet område. Koordinaterne for områdets hjørnepunkter i LKS-94-koordinatsystemet er:

Hjørnepunkt nr. Koordinater (i overensstemmelse med Litauens LKS-94-koordinatsystem fra 1994) X Y 1 6145300 335025 2 6144954 349638 3 6144814 353327 4 6126284 352714 5 6125425 381319 6 6124470 420523 7 6107857 420225 8 6103569 420147 9 6135288 334077

Nemunas-flodbanken udgør Šilutė-Tauragė-områdets sydlige grænse.

3. Tilsigtet dato for udstedelsen af tilladelsen til udnyttelse af kulbrinteforekomster i Šilutė-Tauragė-området

Ifølge planen skal tilladelsen udstedes og kontrakten for udnyttelse af kulbrinteforekomster i Šilutė-Tauragė-området underskrives med den udvalgte tilbudsgiver i første kvartal af 2019.

4. Frist for indgivelse af bud, sted (adresse) for afgivelse af bud

Bud skal indgives til den geologiske afdeling under det litauiske miljøministerium på adressen S. Konarskio g. 35, LT-03123, Vilnius, Liatuen, senest kl. 12.00 middag den 31. oktober 2018.

5. Kriterier for vurdering af bud

Bud vurderes efter følgende kriterier:

5.1. tilbudsgivernes overholdelse af de mindstekrav vedrørende økonomisk og finansiel formåen, der er opstillet i udbudsbetingelserne

5.2. de indgivne buds overensstemmelse med kravene i udbudsbetingelserne og de regler, der gælder for udbuddet om udnyttelse af kulbrinteforekomster (i det følgende benævnt »reglerne«)

5.3. tilbudsgivernes overholdelse af de krav, der er opstillet i udbudsbetingelserne, vedrørende erfaring inden for geologisk efterforskning og udnyttelse af konventionelle kulbrinter (olie)

5.4. de indgivne buds overensstemmelse med de krav, der er opstillet i udbudsbetingelserne, om de tilsigtede metoder til, midler til og omfang af efterforskning af kulbrinter, teknologien i det boreudstyr, der skal anvendes til efterforskningen (søgning og prospektering) og/eller udvindingen, mængden af boreudstyr, der skal anvendes i efterforskningen, samt de disponible redskaber, det disponible udstyr og de tekniske foranstaltninger, der kræves for at efterforske konventionelle kulbrinter og klargøre brønde

5.5. de indgivne buds overensstemmelse med de krav, der er opstillet i udbudsbetingelserne, vedrørende øremærkede investeringer til geologisk efterforskning i Šilutė-Tauragė-området og gennemførelse af miljøbeskyttelsesforanstaltninger

5.6. det højeste bud, som tilbudsgiverne giver.

6. Udbudsbetingelserne offentliggøres på webstedet for udbudsmyndigheden — den geologiske afdeling under det litauiske miljøministerium: www.lgt.lt (Skelbimai > Žemės gelmių išteklių naudojimo konkursai > Angliavandenilių išteklių naudojimo konkursas > Konkurso sąlygos [Bekendtgørelser > Udbud om udnyttelse af underjordiske naturressourcer > Udbud om udnyttelse af kulbrinteforekomster > Udbudsbetingelser]).

7. Frist for indsendelse af anmodning om præcisering af udbudsbetingelserne

I henhold til punkt 12 i reglerne er fristen for indsendelse af anmodning om præcisering af udbudsbetingelserne 20 kalenderdage efter offentliggørelsen af det endelige udbud, jf. punkt 11 i reglerne. Der tages ikke hensyn til anmodninger om præcisering af udbudsbetingelserne, der indsendes senere end 20 kalenderdage efter offentliggørelsen af det endelige udbud, jf. punkt 11 i reglerne.

8. Yderligere oplysninger om udbuddet

Yderligere oplysninger om udbuddet kan indhentes fra den geologiske afdeling under det litauiske miljøministerium:

Adresse: